CELEX: 32015D0991
Language: el
Date: 2015-06-19 00:00:00
Title: Απόφαση (ΕΕ) 2015/991 του Συμβουλίου, της 19ης Ιουνίου 2015, για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στοπλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 και 135 του ΟΗΕ, τον νέο κανονισμό του ΟΗΕ για την ασφάλεια των ηλεκτρικών οχημάτων της κατηγορίας L και τις τροποποιήσεις του ενοποιημένου ψηφίσματος σχετικά με την κατασκευή οχημάτων (R.E.3)

25.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 159/62
            
         ΑΠΌΦΑΣΗ (ΕΕ) 2015/991 ΤΟΥ ΣΥΜΒΟΥΛΊΟΥ
   της 19ης Ιουνίου 2015
   για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στοπλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 και 135 του ΟΗΕ, τον νέο κανονισμό του ΟΗΕ για την ασφάλεια των ηλεκτρικών οχημάτων της κατηγορίας L και τις τροποποιήσεις του ενοποιημένου ψηφίσματος σχετικά με την κατασκευή οχημάτων (R.E.3)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Σύμφωνα με την απόφαση 97/836/ΕΚ του Συμβουλίου (1), η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»).
            
         
               (2)
            
            
               Σύμφωνα με την απόφαση 2000/125/ΕΚ του Συμβουλίου (2), η Ένωση προσχώρησε στη συμφωνία για την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα («παράλληλη συμφωνία»).
            
         
               (3)
            
            
               Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου (3) αντικατέστησε τα συστήματα έγκρισης των κρατών μελών με ενωσιακή διαδικασία έγκρισης, θεσπίζοντας εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς του ΟΗΕ στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί του ΟΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου της ΕΕ.
            
         
               (4)
            
            
               Υπό το φως της εμπειρίας και των τεχνικών εξελίξεων, οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς αριθ. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 και 135 του ΟΗΕ και από το ενοποιημένο ψήφισμα σχετικά με την κατασκευή οχημάτων (R.E.3) είναι ανάγκη να προσαρμοστούν.
            
         
               (5)
            
            
               Προκειμένου να εναρμονιστούν οι σχετικές με την ασφάλεια διατάξεις για την έγκριση τύπου των μηχανοκίνητων οχημάτων, θα πρέπει να εγκριθεί ο νέος κανονισμός του ΟΗΕ για τα ηλεκτρικά οχήματα της κατηγορίας L. Επίσης, είναι ανάγκη να εγκριθούν τροποποιήσεις του ενοποιημένου ψηφίσματος σχετικά με την κατασκευή οχημάτων (R.E.3) προκειμένου να ληφθεί υπόψη η τεχνική πρόοδος.
            
         
               (6)
            
            
               Επομένως, είναι αναγκαίο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας, όσον αφορά την έγκριση των εν λόγω πράξεων του ΟΗΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα ληφθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας στις 23 έως τις 26 Ιουνίου 2015 είναι να υπερψηφιστούν οι πράξεις του ΟΗΕ που παρατίθενται στο παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Λουξεμβούργο, 19 Ιουνίου 2015.
      
         
            Για το Συμβούλιο
         
         
            Ο Πρόεδρος
         
         J. REIRS
      
   
   
      (1)  Απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (ΕΕ L 346 της 17.12.1997, σ. 78).
   
      (2)  Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).
   
      (3)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).
   
      ΠΑΡΑΡΤΗΜΑ
      
                  Πρόταση προσθήκης 6 στη σειρά τροποποιήσεων 07 του κανονισμού αριθ. 14 (Αγκυρώσεις ζωνών ασφαλείας)
               
               
                  ECE/TRANS/WP.29/2015/46
               
            
                  Πρόταση προσθήκης 3 στη σειρά τροποποιήσεων 08 του κανονισμού αριθ. 17 (Αντοχή καθισμάτων)
               
               
                  ECE/TRANS/WP.29/2015/47
               
            
                  Πρόταση προσθήκης 4 στην αρχική σειρά τροποποιήσεων του κανονισμού αριθ. 28 (Ηχητικές συσκευές προειδοποίησης)
               
               
                  ECE/TRANS/WP.29/2015/60
               
            
                  Πρόταση προσθήκης 3 στη σειρά τροποποιήσεων 03 του κανονισμού αριθ. 29 (Θάλαμοι οδήγησης των οχημάτων επαγγελματικής χρήσης)
               
               
                  ECE/TRANS/WP.29/2015/48
               
            
                  Πρόταση προσθήκης 3 στη σειρά τροποποιήσεων 04 του κανονισμού αριθ. 41 (Εκπομπές θορύβου από μοτοσικλέτες)
               
               
                  ECE/TRANS/WP.29/2015/61
               
            
                  Πρόταση προσθήκης 3 στη σειρά τροποποιήσεων 06 του κανονισμού αριθ. 49 (Εκπομπές από κινητήρες ανάφλεξης με συμπίεση και επιβαλλόμενης ανάφλεξης (φυσικού αερίου και υγραερίου))
               
               
                  ECE/TRANS/WP.29/2015/55
               
            
                  Προτάσεις για τη σειρά τροποποιήσεων 03 του κανονισμού αριθ. 51 (Ηχητικές εκπομπές οχημάτων κατηγορίας M και N)
               
               
                  ECE/TRANS/WP.29/2015/62
               
            
                  Πρόταση προσθήκης 20 στον κανονισμό αριθ. 54 (Επίσωτρα για επαγγελματικά οχήματα και τα ρυμουλκούμενά τους)
               
               
                  ECE/TRANS/WP.29/2015/66
               
            
                  Πρόταση προσθήκης 1 στη σειρά τροποποιήσεων 02 του κανονισμού αριθ. 59 (Ανταλλακτικοί σιγαστήρες)
               
               
                  ECE/TRANS/WP.29/2015/63
               
            
                  Πρόταση προσθήκης 1 στη σειρά τροποποιήσεων 03 του κανονισμού αριθ. 80 (Αντοχή των καθισμάτων και των αγκυρώσεών τους (λεωφορεία))
               
               
                  ECE/TRANS/WP.29/2015/49
               
            
                  Πρόταση προσθήκης 5 στη σειρά τροποποιήσεων 06 του κανονισμού αριθ. 83 (Εκπομπές οχημάτων κατηγορίας M1 και N1)
               
               
                  ECE/TRANS/WP.29/2015/56
               
            
                  Πρόταση προσθήκης 1 στη σειρά τροποποιήσεων 07 του κανονισμού αριθ. 83 (Εκπομπές οχημάτων κατηγορίας M1 και N1)
               
               
                  ECE/TRANS/WP.29/2015/57
               
            
                  Πρόταση προσθήκης 5 στη σειρά τροποποιήσεων 03 του κανονισμού αριθ. 95 (Πλευρική σύγκρουση)
               
               
                  ECE/TRANS/WP.29/2015/50
               
            
                  Πρόταση προσθήκης 4 στη σειρά τροποποιήσεων 01 του κανονισμού αριθ. 100 (Ασφάλεια ηλεκτρικών οχημάτων που λειτουργούν με συσσωρευτή)
               
               
                  ECE/TRANS/WP.29/2015/51
               
            
                  Πρόταση προσθήκης 2 στη σειρά τροποποιήσεων 02 του κανονισμού αριθ. 100 (Ασφάλεια ηλεκτρικών οχημάτων που λειτουργούν με συσσωρευτή)
               
               
                  ECE/TRANS/WP.29/2015/52
               
            
                  Πρόταση προσθήκης 5 στη σειρά τροποποιήσεων 01 του κανονισμού αριθ. 101 (Εκπομπές CO2/κατανάλωση καυσίμου)
               
               
                  ECE/TRANS/WP.29/2015/58
               
            
                  Πρόταση προσθήκης 7 στην αρχική έκδοση του κανονισμού αριθ. 109 (Αναγομωμένα ελαστικά για επαγγελματικά οχήματα και τα ρυμουλκούμενά τους)
               
               
                  ECE/TRANS/WP.29/2015/67
               
            
                  Πρόταση προσθήκης 8 στη σειρά τροποποιήσεων 02 του κανονισμού αριθ. 117 (Ελαστικά: αντίσταση κύλισης, θόρυβος κύλισης και πρόσφυση σε υγρό οδόστρωμα)
               
               
                  ECE/TRANS/WP.29/2015/65
               
            
                  Πρόταση προσθήκης 1 στον κανονισμό αριθ. [134] (Οχήματα υδρογόνου και κυψέλης καυσίμου (HFCV))
               
               
                  ECE/TRANS/WP.29/2015/53
               
            
                  Πρόταση προσθήκης 1 στον κανονισμό αριθ. [135] (Πλευρική πρόσκρουση σε στύλο (PSI))
               
               
                  ECE/TRANS/WP.29/2015/54
               
            
                  Πρόταση προσθήκης 1 στη σειρά τροποποιήσεων 01 του κανονισμού αριθ. [135] (Πλευρική πρόσκρουση σε στύλο (PSI))
               
               
                  ECE/TRANS/WP.29/2015/71
               
            
                  Σχέδιο κανονισμού για την ασφάλεια των ηλεκτρικών οχημάτων της κατηγορίας L
               
               
                  ECE/TRANS/WP.29/2015/69
               
            
                  Πρόταση τροποποίησης του ενοποιημένου ψηφίσματος για την κατασκευή οχημάτων (R.E.3)
               
               
                  ECE/TRANS/WP.29/2015/35